​ພວກພະນັກງານ​​ແພດ ທີ່ພະຍາຍາມ​ຈະ ​ຝັງສົບຄົນ​ຕາຍ ​ຍ້ອນອີ​ໂບລາ​ ຖືກໂຈມຕີ ໃນຊີ​ແອຣາ ລີອອນ (ສະໄລດ໌/ວີດີໂອ)
ອີ​ໂບລາ ​ໄດ້​ຕິດ​ແປດ ຫຼາຍກວ່າ 5,300 ຄົນ​ແລ້ວ ​ໂດຍ​ສ່ວນ​ໃຫຍ່​ແລ້ວ​ແມ່ນຢູ່​ໃນ ​ໄລ​ບີ​ເຣຍ ຊີ​ແອຣາ ລີອອນ ​ ກີ​ນີ ​ແລະ​ ​ບໍ່​ມີ​ທ່າ​ທີ​ຈະ​ຜ່ອນຜັນ​ລົງ​ເລີຍ.
ເຈົ້າໜ້າທີ່ໃນ ຊີແອຣາ ລີອອນ ກ່າວວ່າ ຊາວໜຸ່ມກຸ່ມນຶ່ງໄດ້ໂຈມຕີ ພວກພະນັກງານແພດ ທີ່ພະຍາຍາມຈະຝັງສົບຄົນຕາຍຍ້ອນ ອີໂບລາ ໃກ້ໆກັບນະຄອນຫລວງ Freetown ການປະເຊີນໜ້າກັນດັ່ງກ່າວ ເກີດຂຶ້ນໃນວັນເສົາວານນີ້ ຊຶ່ງເປັນ ມື້ທີ 2 ທີ່ລັດຖະບານໄດ້ອອກມາດຕາການຫ້າມອອກນອກເຮືອນ ເພື່ອແນໃສ່ຫລຸດຜ່ອນການລະບາດຂອງເຊື້ອໄວຣັສ ທີ່ໄດ້ເອົາ ຊີວິດຫຼາຍກວ່າ 2,600 ຄົນໄປແລ້ວ ຢູ່ໃນອາຟຣິກາຕາເວັນຕົກ ພວກໂຈມຕີໄດ້ສະຫລາຍໂຕໄປ ຫຼັງຈາກຕຳຫລວດກອງໜຸນໄດ້ ໄປເຖິງສະຖານທີ່ເກີດເຫດ ເພື່ອປົກປ້ອງທີມຝັງສົບນັ້ນ ຊີແອຣາ ລີອອນ ໄດ້ອອກຄຳສັ່ງໃຫ້ພົນລະເມືອງຂອງຕົນ ຈຳນວນເກືອບ 6 ລ້ານຄົນໃຫ້ຢູ່ ໃນເຮືອນເປັນເວລາ 3 ມື້ ເພື່ອໃຫ້ເຈົ້າໜ້າທີ່ແພດບົ່ງຕົວພວກທີ່ຕິດເຊື້ອໄວຣັສ ແລະ ສຶກສາອົບຮົມພວກຄົນອື່ນໆ ໃນວິທີການປ້ອງກັນຕົນເອງ ອີໂບລາ ໄດ້ຕິດແປດ ຫຼາຍກວ່າ 5,300 ຄົນແລ້ວ ໂດຍສ່ວນ ໃຫຍ່ແລ້ວແມ່ນຢູ່ໃນ ໄລບີເຣຍ ຊີແອຣາ ລີອອນ ແລະ ກີນີ ແລະ ມັນສະແດງໃຫ້ເຫັນວ່າ ບໍ່ມີທ່າທີຈະຜ່ອນຜັນລົງເລີຍ ໄນຈີເຣຍ ແລະ ເຊເນກາລ ກໍໄດ້ຖືກກະທົບເຊັ່ນກັນ ໄລບີເຣຍ ໄດ້ອອກມາດຕາການກັກກັນ ແລະ ຫ້າມອອກນອກ ເຮືອນ ໃນຍາມຄ່ຳຄືນເມື່ອເດືອນແລ້ວນີ້ ແຕ່ກໍໄດ້ຍົກເລີກ ຫຼັງ ຈາກໄດ້ມີການປະທ້ວງເກີດຂຶ້ນ ພວກນັກວິຈານກ່າວວ່າ ມາດຕາການດັ່ງກ່າວ ເຮັດໃຫ້ປະຊາຊົນ ມີຄວາມຫຍຸ້ງຍາກໃນການຫາຢູ່ຫາກິນ ແລະອາດສາມາດກະຕຸ້ນ ໃຫ້ພວກທີ່ຕິດເຊື້ອອີໂບລາ ຫລົບລີ້ຢູ່ ແທນທີ່ຈະໄປຊອກຫາການຊ່ວຍເຫຼືອ ສະຫະລັດ ໄດ້ໝັ້ນໝາຍເງິນຈຳນວນ 175 ລ້ານດອນລ່າ ເພື່ອຊ່ວຍເຫຼືອໃນການຕໍ່ສູ້ກັບ ການລະບາດນີ້ ແລະກຳລັງສົ່ງກອງທະຫານ 3 000 ຄົນ ໄປຍັງຂົງເຂດດັ່ງກ່າວເພື່ອສ້າງຕັ້ງໂຮງໝໍສະໜາມ ແລະ ສະໜອງການຊ່ວຍເຫລືອ ດ້ານພາລາທິການນຳ